
****

**ЗАПОВЕД**

**№ РД 08-61**

**гр. Видин,09.04.2025 г**

На основание чл. 2, т. 2, чл. 12, ал. 1, т. 1 във връзка с чл. 15, ал. 3, ал. 4 от Наредба за условията и реда за възлагане изпълнението на дейности в горските територии- държавна и общинска собственост, и за ползването на дървесина и недървесни горски продукти /обн. ДВ бр. 96 от 06.12.2011 г., изм. и доп. ДВ бр. 96 от 02.12.2016 г., в сила от 02.12.2016 г., изм. и доп. ДВ бр. 26 от 29.03.2019 г., изм. ДВ. бр. 9 от 30 Януари 2024 г./, наричана по-долу за краткост „Наредбата” и в изпълнение на Заповед № РД 13-148/02.10.2023 г. на директора на СЗДП ДП, гр. Враца,

**НАРЕЖДАМ:**

І. Откривам процедура **"открит конкурс"** за възлагане на следната дейност "Добив на дървесина" по чл. 10, ал. 1, т. 1 и т. 3, при условията и по реда предвидени в чл. 15 - чл. 24 и чл. 29-33 от Наредбата.

І.1. Предмет на възлагането: "Добив/Сеч, извоз на дървесина до временен склад и рампиране на добитата дървесина на временен склад, съгласно БДС, товарене, транспортиране и претоварване на дървесина на ТИР" на територията на ТП ДГС Видин.

1. **ОБЕКТ 25716** с отдел/подотдел **176 „я2”, 176 „и2”** с общо количество дървесина **– 102 м3** в землищата на с.Извор Махала,общ.Кула **на обща стойност: 4 381,00 лева /четири хиляди триста осемдесет и един лева/ без ДДС.**
2. Подотдели, вид и количество на сортиментите:



**2.** Гаранция за участие:

**2.1.** Гаранцията за участие е определена по реда на чл. 9а, ал. 2 от Наредбата и е в размер на 5%, от началната стойност на обекта: **219,05 лева двеста и деветнадесет лв и 05ст./,** представена под формата на парична сума.

***Гаранцията за участие следва да е реално постъпила по банковата сметка на ТП ДГС Видин не по-късно от 16:00 часа на последния работен ден, преди определената дата за провеждане на открития конкурс.***

**2.2.** Определената гаранция за участие в процедурата се заплаща по банкова сметка на ТП ДГС Видин, а именно: *IBAN* *BG62DEMI92401000204757, BIC* *DEMIBGSF, банка ”Търговска Банка Д” АД ВИДИН* **до 16:00 часа на 16.05.2025 година**.

**2.3.** В платежното нареждане за внасяне на гаранцията за участие, задължително се посочват следните данни:

- ТП ДГС Видин, за участие в открит конкурс;

- Номер на обекта, за който се внася гаранцията за участие;

- Наименование на фирмата, със задължително посочване и на ЕИК.

**2.4.** Гаранциите за участие се освобождават от възложителя по реда и при условията на чл.31, ал. 1- 3 от Наредбата и се задържат в случаите на чл. 32, т. l -4 от Наредбата.

**3.** Гаранцията за изпълнение на договора е 5 % от достигнатата стойност на обекта, вносима при сключване на договора, в една от следните форми по избор на Изпълнителя:

**-** парична сума, внесена по сметка на ТП ДГС Видин, а именно: *IBAN* *BG62DEMI92401000204757, BIC* *DEMIBGSF, банка ”Търговска Банка Д” АД ВИДИН.*

**-** банкова гаранция , учредена в полза на ТП ДГС Видин. В случай, че е учредена банкова гаранция, трябва да има изричен запис, че тя се освобождава, само след писмено известие от ТП ДГС Видин.

**Когато определеният за изпълнител е избрал гаранцията за изпълнение да бъде под формата на парична сума, внесената от него гаранция за участие служи за пълно или частично изпълнение на задължението за внасяне на гаранция за изпълнение.**

Гаранцията за изпълнение на сключения договор се освобождава при изпълнение на договорните задължения по реда и условията на чл. 33 от Наредбата.

**4.** Срок за изпълнение на дейността: **до 30.06.2025 г.**

**5.** Необходими документи към офертата и изисквания за допускане на участниците и техните подизпълнители в открития конкурс:

**5.1.** До участие се допускат участници, които са вписани в публичния регистър по чл. 235 и по чл.241 от Закона за горите за дейността: **"Планиране и организация на добива на дървесина"** и **,,Добива на дървесина "**.

**5.2.** Да нямат прекратени договори за добив или за продажба на дървесина и задържани гаранции в полза на ТП ДГС Видин за виновно неизпълнение на договори за период **от 3 /три/ месеца,** предхождащи провеждането на настоящата процедура, както и да нямат просрочени непогасени парични задължения към ТП ДГС Видин. Обстоятелството се проверява служебно от комисията за провеждане на конкурса.

**5.3.** Участниците следва да отговарят на изискванията на чл. 18, ал. 1, т. 3 от Наредбата.

**5.4.** Участниците следва да са внесли гаранция за участие, която реално да е постъпила в банковата сметка на ТП ДГС Видин не по-късно от 16:00 часа на последния работен ден, преди определената дата за провеждане на открития конкурс.

**6.** Минимални специфични, технически и квалификационни изисквания към участниците за извършване на дейността:

**6.1.** Моторни триони - **2 бр.,** собствени, наети или закупени на лизинг, регистрирани в КТИ или в съответната Областна дирекция „Земеделие” след 01.01.2016 г.;

**6.2.** Товарен автомобил – **1 бр.** собствен, нает или закупен на лизинг;

**6.3.** Трактор – **1 бр.** собствен, нает или закупен на лизинг;

**В случай, че участникът разполага с друга специализирана техника за добив /„Харвестър“ – 1 бр./, извоз, товарене и подвоз на дървесина /„Форвардер“- 1 бр./, посочената по – горе техника не се изисква.**

**6.4.** Да имат назначени на трудови договори правоспособни лица за извършване на добива и извоза на дървесина, като договорите следва да са регистрирани в НАП.

**- 1 /един/** лицензиран лесовъд, регистриран в ИАГ за съответната дейност;

**- 2 /двама**/ правоспособни мотористи на моторен трион - категория Тпс/съгласно Наредба 12/22.04.2009 г. за условията и реда за придобиване на правоспособност за работа със земеделска и горска техника.

**- 1 /един/** шофьор с придобита правоспособност за управление на товарен автомобил – кат. C;

**1 /един/** правоспособен водач за управление на трактор – кат. Ткт /Твк/;

В случай, че участникът е декларирал, че ще разполага със специализирана техника за добив на дървесина „Харвестър“: представя свидетелства за придобита правоспособност за работа със специализирана техника за добив – 1 бр.

В случай, че участникът е декларирал, че ще разполага със специализирана техника за извоз, товарене и подвоз на дървесина „Форвардер“: представя свидетелства за придобита правоспособност за работа със специализирана техника за извоз, товарене и подвоз – 1 бр.

**6.5.** Не седопуска наемането на подизпълнители в настоящата процедура.

**7.** Срок на валидност на офертите - **90 календарни дни** от крайната дата за подаването им. Оферта с по-малък срок на валидност ще се отхвърля от възложителя, като не съответстваща на изискванията.

**8.** Класирането на офертите ще се извършва по посочения в чл. 15а, ал. 1, т. 1 от Наредбата критерий: **най-ниска цена.**

**8.1.** Всеки участник има право да подаде само една оферта за обекта, предмет на конкурса.

**9.** Съгласно чл. 13, ал. 4 от Наредбата, при изпълнение на дейности в горските територии – държавна и общинска собственост, изпълнителите са длъжни да поставят информационни табели по образец в обекта, в който осъществяват дейността.

**10.** Офертата на участника, следва да съдържа:

**10.1.** Заявление за участие – **Приложение № 1;**

**10**.**2.** Декларация – **Приложение № 2**, че участникът:

а/ не е осъден с влязла в сила присъда, освен ако не е реабилитиран, за престъпление по чл. 194-217, чл. 219-260, чл.301-307, чл.321 и чл.321а от Наказателния кодекс;

б/ не е обявен в несъстоятелност и не е в производство по несъстоятелност;

в/ не е в производство по ликвидация;

г/ не е свързано лице по смисъла на § 1, т. 15 от допълнителните разпоредби на Закона за отнемане на незаконно придобитото имущество (в сила от 06.10.2023 г.) с директора на СЗДП ДП, гр. Враца и на съответното ТП ДГС/ДЛС;

д/ не е сключил договор с лице по чл. 86 от Закон за противодействие на корупцията (в сила от 06.10.2023 г.);

е/ не е лишен от право да упражнява търговска дейност;

ж/ няма парични задължения към държавата и към съответното държавно предприятие, установени с влязъл в сила акт на компетентен държавен орган;

з/ е внесъл гаранция за участие в конкурса;

**10.3.** Плик „Ценово предложение” – **Приложение № 3**;

**10.4.** Декларация за техническа и кадрова обезпеченост – **Приложение № 4**;

**10.5.** Декларация за извършен оглед **- Приложение № 5;**

**10.6.** Административна информация **- Приложение № 6;**

**10.7.** Декларация за безопасност на труда **– Приложение № 7;**

Когато участникът в процедурата е чуждестранно физическо или юридическо лице, документите, които са на чужд език се представят в официално заверен превод.

**11.** Офертите на участниците в открития конкурс се подават в деловодството на ТП ДГС Видин, ул. „Пейо Яворов” № 1, ет. 4 всеки работен ден от датата на обявяване на настоящата заповед **до 16:00** **часа** на**: 16.05.2025 година.**

**11.1.** Офертата се подава в запечатан непрозрачен плик от участника или от упълномощен от него представител. Върху плика се посочват името на участника, номер на обекта, адрес за кореспонденция, телефон и по възможност - факс и електронен адрес.

**11.2.** При приемане на офертата върху плика се отбелязват входящ номер, датата и часът на получаването и посочените данни се записват във входящ регистър по образец, за което на приносителя се издава документ.

**11.3.** Възложителят не приема за участие в процедурата и връща на участниците оферти, които са представени след изтичане на крайния срок за получаване или в незапечатан, прозрачен или скъсан плик. Тези обстоятелства се отбелязват във входящия регистър.

**11.4.** Възложителят няма право да откаже приемането и разглеждането на оферта на участник, освен когато офертата не е оформена съгласно изискванията на възложителя или е подадена извън определените срокове.

**11.5.** До 3 /три/ дни преди изтичането на срока за подаване на офертите, лицата могат да поискат писмено от Възложителя разяснения по документацията за участие. В срок един ден от постъпване на искането, Възложителя публикува разяснението на интернет страницата на СЗДП гр. Враца, без да посочва лицето, направило искането.

**11.6.** До изтичането на срока за подаване на офертите всеки участник в процедурата може да промени, допълни или оттегли офертата си. Всеки участник има право да подаде само една оферта.

**12.** Откритият конкурс ще се проведе на: **19.05.2025** година от **11:30 часа** в административната сградата на ТП ДГС Видин, ул. „Пейо Яворов” № 1, ет. 4, „Технически кабинет”

**12.1.** При открития конкурс, всеки участник има право да присъства лично или чрез упълномощен представител при работата на комисията след представяне на документ за самоличност и нотариално заверено пълномощно от представлявания - когато е приложимо.

**13.** Оглед на обекта може да се извърши всеки работен ден **от 08:00 часа до** **16:00 часа на 16.05.2025** **година** с представител на ТП ДГС Видин. Разходите за огледа са за сметка на участника.

**14.** Лице за контакт: инж. Иглика Станева – зам.-директор при ТП ДГС Видин, тел. 0886 646983.

**15.** Конкурсната документация да се публикува на интернет страницата на СЗДП ДП гр. Враца на адрес: <http://www.szdp.bg/>, най-малко 15 /петнадесет/ дни преди крайния срок за подаване на оферти, както и да се постави на видно място в сградата на ТП -ДГС-Видин за сведение на заинтересованите лица.

**15.1.** Изменение за отстраняване на очевидна техническа грешка по вече публикуваната документация се допуска не по - късно от 5 /пет/ дни преди крайния срок за подаване на оферти със заповед на възложителя, която се публикува към електронната преписка на съответната процедура.

**15.2.** Участниците в конкурса могат да изтеглят документацията от интернет страницата без заплащане или да я закупят от ТП ДГС Видин **до 16:00 часа на 16.05.2025** **година**. При закупуването й от ТП ДГС Видин цената е **5, 00 /пет/** **лева без ДДС**.

**16.** С настоящата заповед, утвърждавам конкурсната документация. Цялата документация по провеждането на процедурата да се съхранява на сайта на СЗДП ДП, гр. Враца в срок 3 (три) години след приключване изпълнението на договорите или след прекратяване на процедурата.

Контрол по изпълнението на заповедта възлагам на зам.-директора при ТП ДГС Видин.

**ИНЖ. РАДОСЛАВ НИКОЛОВ**

*Директор на ТП ДГС Видин*