
****

## **У С Л О В И Я**

**за участие и провеждане на процедура „открит конкурс” по реда на Наредба за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти на територията на ТП ДГС – Видин**

**I. П Р Е Д М Е Т Н А П Р О Ц Е Д У Р А Т А**

І.1.Възлагане на дейност – Добив/Сеч, извоз на дървесина до временен склад и рампиране на добитата дървесина на временен склад, съгласно БДС, товарене, транспортиране и претоварване на дървесина на ТИР” на територията на ТП ДГС Видин.

1. **ОБЕКТ 25716** с отдел/подотдел **176 „я2”, 176 „и2”** с общо количество дървесина **– 102 м3** в землищата на с.Извор Махала,общ.Кула **на обща стойност:4 381,00 лева четири хиляди триста осемдесет и един лева/ без ДДС.**
   1. Подотдели, вид и количество на сортиментите:



**1.2.** Посочените количества дървесина са прогнозни. При разлика между действително добитата дървесина и посочените в документацията, заплащането се извършва по договорираната с изпълнителя цена за 1 м3 на действително добитите количества категории и асортименти дървесина.

**1.3.** Срок за изпълнение на дейността – **до 30.06.2025 г.**

#### **ІІ. СТОЙНОСТ НА ОБЕКТА**

1. 2.1. Стойността на обекта е общо в размер на: **4 381,00 лева /четири хиляди триста осемдесет и един лева/ без ДДС.**

2.2.Стойността е формирана при 100% изпълнение на предвидените прогнозни количества, дейности и спазване на технологичните схеми на работа и предвидените срокове.

**2.3. Тази стойност участниците в конкурса не трябва да надвишават в офертите си.**

## **ІІІ. УСЛОВИЯ, РЕД И СРОК ЗА ВНАСЯНЕ НА ГАРАНЦИИТЕ**

**3.1.** Определената гаранция за участие в процедурата е в размер на 5% от началната стойност на обекта:**219,05 лева /двеста и деветнадесет лв и 05 ст./,** и се заплаща по банкова сметка на ТП ДГС Видин, а именно: *IBAN* *BG62DEMI92401000204757, BIC* *DEMIBGSF, банка ”Търговска Банка Д” АД ВИДИН* **до 16:00 часа на 16.05.2025 година**.

**3.2.** В платежното нареждане за внасяне на гаранцията за участие, задължително се посочват следните данни:

- ТП ДГС Видин, за участие в открит конкурс;

- Номер на обекта, за който се внася гаранцията за участие;

- Наименование на фирмата, със задължително посочване и на ЕИК.

**3.3.** Гаранциите за участие се освобождават от възложителя по реда и при условията на чл.31, ал. 1- 3 от Наредбата и се задържат в случаите на чл. 32, т. l -4 от Наредбата.

**3.4.** Гаранцията за изпълнение на договора е 5 % от достигнатата стойност на обекта, вносима при сключване на договора, в една от следните форми по избор на Изпълнителя:

**-** парична сума, внесена по банкова сметка на ТП ДГС Видин, а именно: *IBAN* *BG62DEMI92401000204757, BIC* *DEMIBGSF, банка ”Търговска Банка Д” АД ВИДИН*

**-** банкова гаранция , учредена в полза на ТП ДГС Видин. В случай, че е учредена банкова гаранция, трябва да има изричен запис, че тя се освобождава, само след писмено известие от ТП ДГС Видин.

**Когато определеният за изпълнител е избрал гаранцията за изпълнение да бъде под формата на парична сума, внесената от него гаранция за участие служи за пълно или частично изпълнение на задължението за внасяне на гаранция за изпълнение.**

Гаранцията за изпълнение на сключения договор се освобождава при изпълнение на договорните задължения по реда и условията на чл. 33 от Наредбата.

###### ІV. НАЧИН НА ПЛАЩАНЕ

4.1. Плащането се извършва по банковата сметка на фирмата – изпълнител, отразена в сключеният договор и при качествено изпълнение на дейностите.

4.2. Плащането ще се извършва периодично след съставяне протокол за приемане на извършената дейност за всеки подотдел, освидетелстване на сечището и изготвяне на фактура от кандидата, с който е сключен договор за изпълнение.

**V. ЗАКУПУВАНЕ НА ДОКУМЕНТАЦИЯ И ОГЛЕД НА ОБЕКТА**

5.1. Участниците в открития конкурс могат да изтеглят документацията от интернет страницата на СЗДП ДП - Враца без заплащане или да я закупят от ТП ДГС Видин. Цената на конкурсната документация за участие е **5,00 (пет) лв**. без ДДС. Същите се закупуват в ТП ДГС Видин всеки работен ден от **08:00 часа до 16:00 часа** **до 16.05.2025 година.** До три дни преди изтичането на срока за подаване на офертите лицата могат да поискат писмено от възложителя разяснения по документацията за участие. В срок един ден от постъпването на искането възложителят публикува разяснението на съответната интернет страница, без да посочва лицето, което е направило искането.

5.2. Достъп до насажденията ще се осигури всеки работен ден от **08:00** часа до **16:00** часа до **16.05.2025 година**, с представител на стопанството. След извършване на огледа, участника подписва декларация по образец.

Разходите свързани с огледа на обекта са за сметка на участника.

**VІ. ВРЕМЕ И МЯСТО НА ПРОВЕЖДАНЕ НА ОТКРИТИЯТ КОНКУРС**

6.1. Открития конкурс ще се проведе на: **19.05.2025 г.** от: **11:30 часа** в административната сграда на ТП ДГС Видин, гр. Видин, ул. „Пейо Яворов” № 1, ет. 4 „Технически кабинет”.

**VІІ. ИЗИСКВАНИЯ КЪМ УЧАСТНИЦИТЕ**

**7.1.** До участие се допускат участници, които са вписани в публичния регистър по чл. 235 и по чл.241 от Закона за горите за дейността: **" Планиране и организация на добива на дървесина"** и **,,Добива на дървесина "**.

**7.3.** Да нямат прекратени договори за добив или за продажба на дървесина и задържани гаранции в полза на ТП ДГС Видин за виновно неизпълнение на договори за период от **3 /три/ месеца**, предхождащи провеждането на настоящата процедура, както и да нямат просрочени непогасени парични задължения към ТП ДГС Видин. Обстоятелството се проверява служебно от комисията за провеждане на конкурса.

**7.4.** Не може да участва в процедурата участник, който:

а) е осъден с влязла в сила присъда, освен ако е реабилитиран, за престъпление по чл. 194 - 217, 219 - 260, 301 - 307, 321 и 321а от Наказателния кодекс;

б) е обявен в несъстоятелност и не е в производство по несъстоятелност;

в) е в производство по ликвидация;

г) е свързано лице по смисъла на § 1, т. 15 от допълнителните разпоредби на Закона за отнемане на незаконно придобитото имущество (ЗОНПИ) с директора на ДП и на съответното ТП,

д) е сключил договор с лице по чл. 86 от ЗПК;

е) е лишен от право да упражнява търговска дейност;

ж) има парични задължения към държавата и към СЗДП гр. Враца, установени с влязъл в сила акт на компетентен държавен орган, а когато възложител в процедурата е община, че участникът няма парични задължения и към съответната община, с влязъл в сила акт на компетентен орган;

з) не е внесъл гаранция за участие в конкурса;

и) не отговаря на техническите и квалификационните изисквания за извършване на дейността;

Горепосочените изисквания с изключение на букви "б", "в", "д" и "ж" се отнасят за управителите или за лицата, които представляват участника, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран.

Изискванията на букви "а" и "е", се прилагат, както следва:

1. при събирателно дружество - за всеки съдружник, освен ако с дружествения договор не е възложено управлението на един съдружник или на друго лице;

2. при командитно дружество - за неограничено отговорните съдружници;

3. при дружество с ограничена отговорност - за управителя, а при няколко управители - за всеки от тях;

4. при еднолично дружество с ограничена отговорност - за управителя;

5. при акционерно дружество - за членовете на съвета на директорите, съответно на управителния съвет;

6. при командитно дружество с акции - за изпълнителните членове, на които е възложено управлението;

7. във всички останали случаи, включително за чуждестранните лица - за лицата, които представляват участника;

8. в случаите, когато има прокуристи - за прокуристите; когато чуждестранното лице има повече от един прокурист, декларацията се подава само за прокуриста, в чиято представителна власт е включена територията на Република България.

Когато участник в процедура е чуждестранно физическо или юридическо лице, документите, които са на чужд език, се представят в официално заверен превод.

**7.5.** Минимални специфични, технически и квалификационни изисквания към участниците за извършване на възложената им дейност:

**7.5.1.** До участие се допускат участници, които са вписани в публичния регистър по чл. 235 и по чл. 241 от Закона за горите за дейността: **„Планиране и организация на добива на дървесина„ и „Добива на дървесина”**.

**7.5.2.** Да нямат прекратени договори за добив или за продажба на дървесина и задържани гаранции в полза на ТП ДГС Видин за виновно неизпълнение на договори за период от 3 /три/ месеца, предхождащи провеждането на настоящата процедура, както и да нямат просрочени непогасени парични задължения към ТП ДГС Видин. Обстоятелството се проверява служебно от комисията за провеждане на конкурса.

**7.5.3.** Участниците следва да притежават минимален брой собствена, наета и/или закупена на лизинг необходима техника за изпълнение на дейността - **Приложение № 4.:**

- Моторни триони - **2 бр.**, собствени, наети или закупени на лизинг, регистрирани в КТИ или в съответната Областна дирекция „Земеделие” след 01.01.2016 г.;

- Товарен автомобил – **1 бр.** собствен, нает или закупен на лизинг;

- Трактор - **1 бр.** собствен, нает или закупен на лизинг;

В случай, че участникът разполага с друга специализирана техника за добив /„Харвестър“ – 1 бр./, извоз, товарене и подвоз на дървесина /„Форвардер“- 1 бр./, посочената по – горе техника не се изисква.

След провеждане на конкурса, спечелилият участник се задължава да използва декларираната техника при извършването на сечта и извоза в обекта.

**7.5.4.** При извършване на мероприятията по сечта, разкройването, извоза и транспортирането на добитата дървесина до и от временен склад, ИЗПЪЛНИТЕЛЯТ **е длъжен да спазва изискванията по охрана и безопасност на труда – Приложение № 7**, които са установени в разпоредбите на Правила за здравословни и безопасни условия на труд в горските територии /*влезли в сила от 10.05.2019 г., издадени от министъра на земеделието, храните и горите, Обн. ДВ. бр.38 от 10 Май 2019 г./,* Наредба № 8 от 5 Август 2011 г. за сечите в горите; Наредба за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, ЗЛОД, ППЗЛОД, ЗРА, КТ, ЗЗБУТ, Наредба № 7 от 23.09.1999 г. за минималните изисквания за здравословни и безопасни условия на труд на работните места и при използване на работното оборудване */в сила от 09.01.2000 г., издадена от министъра на труда и социалната политика и министъра на здравеопазването, обн. ДВ. бр.88 от 8 Октомври 1999г., изм. ДВ. бр.48 от 13 Юни 2000г., изм. ДВ. бр.43 от 13 Май 2003г., изм. ДВ. бр.37 от 4 Май 2004г., изм. ДВ. бр.88 от 8 Октомври 2004г., изм. ДВ. бр.40 от 18 Април 2008г., изм. и доп. ДВ. бр.24 от 12 Март 2013г., изм. ДВ. бр.95 от 29 Ноември 2016г./,* както и другите нормативни актове уреждащи дейностите по ползване на дървесината, като осигури на работниците предпазни средства с определено качество, съгласно тръжните условия и спази следните изисквания:

- В подписаните между него и работниците трудови договори, да бъде регламентирано, като двустранно задължение спазването на здравословните условия на труд и техническа безопасност за работа в горските територии;

- Да осигури на работниците – оператори на бензиномоторни триони (БМТ), **предпазно оборудване**, което да включва специализирано предпазно работно облекло (защитен панталон с вложки за защита от срязване), оборудвани **предпазни каски** (в срок на годност) с антифони, предпазител за очите, жилетки със сигнален цвят или работно яке със същия цвят, обезопасени обувки (със стоманена пластина над свода на стъпалото-тип **„бомбе”**) и средства за **първа помощ** (полева аптечка на работния обект). На останалите работници в обекта да осигури не оборудвани каски и жилетки със сигнален цвят или работно яке със същия цвят;

- Да провежда начален, ежедневен, периодичен, а при необходимост и извънреден инструктаж на работниците, за техническа безопасност и хигиена на труда, което се удостоверява, че е извършено, чрез **Книга за инструктаж.**

**-** Да спазва изискванията на Наредба № 8 от 11.05.2012 г. за условията и реда за защита на горските територии от пожари, съгласно чл. 136 и сл. от ЗГ, като:

- инструктира работниците за спазване на изискванията за противопожарна охрана;

- инструктира работниците за действия при критични ситуации, като инциденти, пожари и нефтени разливи, свързани с опазване на наличното биологично разнообразие и водните течения.

- За времето на действие на договора ИЗПЪЛНИТЕЛЯТ **се задължава,** в съответствие с разпоредбите на Рамковата конвенция на ООН по изменение на климата (ратифицирана със закон, приет от 37-мото НС, на 16.03.1995 г.–ДВ, бр. 28 от 1995 г., в сила от 10.08.1995 г.) и Закона за защитените територии (ЗЗТ), съгласно производствените, санитарните и противопожарните изисквания, да извърши следното:

* да определи места за бивакуване, след съгласуване с ВЪЗЛОЖИТЕЛЯ;
* да осигури на работниците и техните семейства, които нощуват в горската територия, подходящи условия за сън, чиста питейна вода и изграден сух санитарен възел;
* да изхвърля на **регламентирани депа** **битовите и недървесни отпадъци** и след работно време да ги извозва до **контейнерите за смет в населените места;**
* да изхвърля на **регламентирани депа** всички **химични** и **гориво-смазочни** отпадъци и използвани средства за **абсорбирането им**, където същите да се изнасят, а **не в контейнерите за смет в населените места**;
* да зарежда с ГСМ и извършва ремонтни дейности на бензиномоторните триони (БМТ) на определените за това места, като същите разполагат със средства за абсорбиране на гориво-смазочни материали и срещу изливане на резервоари;
* да използва биологично разграждащо се масло за смазване на веригите на БМТ.

ИЗПЪЛНИТЕЛЯТ **е длъжен да използва,** за изпълнението горскостопанската дейност, **мобилна техника в добро техническо състояние**, което включва:

* техническа изправност на техниката, която да не позволява изтичане на масло и гориво;
* използваната техника да е оборудвана със средства за абсорбиране на ГСМ-продукти**;**
* използваната техника да е оборудвана с годни пожарогасители и комплектувани аптечки за първа медицинска помощ.

**VІІІ. ИЗИСКУЕМИ ДОКУМЕНТИ ЗА УЧАСТИЕ В КОНКУРСА**

Необходими документи към офертата за допускане до участие в процедурата:

**8.1.** Заявление за участие – **Приложение № 1;**

**8**.**2.** Декларация – **Приложение № 2**, че участникът:

а/ не е осъден с влязла в сила присъда, освен ако не е реабилитиран, за престъпление по чл. 194-217, чл. 219-260, чл.301-307, чл.321 и чл.321а от Наказателния кодекс;

б/ не е обявен в несъстоятелност и не е в производство по несъстоятелност;

в/ не е в производство по ликвидация;

г/ не е свързано лице по смисъла на § 1, т. 15 от допълнителните разпоредби на Закона за отнемане на незаконно придобитото имущество (в сила от 06.10.2023 г.) с директора на СЗДП ДП, гр. Враца и на съответното ТП ДГС Видин;

д/ не е сключил договор с лице по чл. 86 от Закон за противодействие на корупцията (в сила от 06.10.2023 г.);

е/ не е лишен от право да упражнява търговска дейност;

ж/ няма парични задължения към държавата и към съответното държавно предприятие, установени с влязъл в сила акт на компетентен държавен орган;

з/ е внесъл гаранция за участие в конкурса;

**8.3.** Плик „Ценово предложение” – **Приложение № 3**;

**8.4.** Декларация за техническа и кадрова обезпеченост – **Приложение № 4**;

**8.5.** Декларация за извършен оглед **- Приложение № 5;**

**8.6.** Административна информация **- Приложение № 6.**

**8.7.** Декларация за безопасност на труда **– Приложение № 7;**

Когато участникът в процедурата е чуждестранно физическо или юридическо лице, документите, които са на чужд език се представят в официално заверен превод.

При открития конкурс, всеки участник има право да присъства лично или чрез упълномощен представител при работата на комисията, след представяне на документ за самоличност и нотариално заверено пълномощно от представлявания - когато е приложимо.

***Забележка:*** *Когато участник представя заверено от него копие от изискуемите документи, трябва да е положил своя подпис и печат върху тях и задължително представя оригиналите на комисията за сравнение.*

*Горепосочените изисквания в т.8.2. с изключение на букви "б", "в", "д" и "ж" се отнасят за управителите или за лицата, които представляват участника, съгласно Търговския закон или законодателството на държава - членка на Европейския съюз, или на друга държава - страна по Споразумението за Европейското икономическо пространство, където участникът е регистриран.*

*Изискванията на букви "а" и "е", се прилагат, както следва:*

*1. при събирателно дружество - за всеки съдружник, освен ако с дружествения договор не е възложено управлението на един съдружник или на друго лице;*

*2. при командитно дружество - за неограничено отговорните съдружници;*

*3. при дружество с ограничена отговорност - за управителя, а при няколко управители - за всеки от тях;*

*4. при еднолично дружество с ограничена отговорност - за управителя;*

*5. при акционерно дружество - за членовете на съвета на директорите, съответно на управителния съвет;*

*6. при командитно дружество с акции - за изпълнителните членове, на които е възложено управлението;*

*7. във всички останали случаи, включително за чуждестранните лица - за лицата, които представляват участника;*

*8. в случаите, когато има прокуристи - за прокуристите; когато чуждестранното лице има повече от един прокурист, декларацията се подава само за прокуриста, в чиято представителна власт е включена територията на Република България.*

**ІХ. ПОДГОТОВКА, ДЕПОЗИРАНЕ НА ОФЕРТИТЕ И РЕД ЗА РАЗГЛЕЖДАНЕТО ИМ**

**9.1.** При изготвяне на офертата всеки участник трябва да се придържа точно към обявените от възложителя условия.

**9.2.** До изтичането на срока за подаване на офертите всеки участник в процедурата може да промени, допълни или оттегли офертата си. Всеки участник има право да подаде една оферта.

**9.3.** Офертата се подава в запечатан непрозрачен плик от участника или от упълномощен от него представител. Върху плика се посочват името на участника, номер на обекта, адрес за кореспонденция, телефон и по възможност - факс и електронен адрес. В плика се поставят документите, изисквани от възложителя, съгласно чл. 18 от Наредбата и Раздел VІІI от настоящите условия, както и отделен запечатан непрозрачен плик "Ценово предложение", наименованието на участника и обекта, за който той подава оферта. Пликът "Ценово предложение" съдържа попълнено и подписано ценовото предложение на участника. Върху пликовете не се правят никакви други обозначения.

***Забележка: Предложената от съответния участник цена за изпълнение на услугата не може да бъде по-висока от обявената начална цена.***

**9.4.** При приемане на офертата върху плика се отбелязват входящ номер, датата и часът на получаването и посочените данни се записват във входящ регистър по образец, за което на приносителя се издава документ.

**9.5.** Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан, прозрачен или скъсан плик. Тези обстоятелства се отбелязват във входящия регистър.

**9.6.** Офертата може да се представи и по електронен път при условията и по реда на Закона за електронния документ и електронния подпис. В този случай участникът е длъжен да представи на възложителя всички документи, които не са в електронен вид по реда на Раздел VІІІ.

**9.7.** Срокът на валидност на офертите е времето, през което участниците са обвързани с условията на представените от тях оферти, определени от възложителя **90 календарни дни** от крайната дата за подаването им. Оферта с по-малък срок на валидност ще се отхвърля от възложителя като не съответстваща на изискванията.

**9.8**. Записаната в предложението цена е без ДДС.

**9.9.** Офертите се депозират лично или чрез представител в деловодството на ТП-ДГС Видин, гр. Видин, ул. „Пейо Яворов” № 1, ет. 4 до **16:00 часа на 16.05.2025 г.**

**9.10.** Офертите се разглеждат от комисията по реда на тяхното постъпване.

**Х. РАЗНОСКИ ПО ОТКРИТИЯТ КОНКУРС**

**10.1.** Всеки участник в процедурата поема сам разноските по изготвяне на офертата и представянето й.

ТП ДГС Видин не заплаща тези разходи независимо от изхода на процедурата.

**10.2.** Представените оферти в едно с документите към тях не се връщат на участниците.

**ХІ. ЗАДЪЛЖИТЕЛНИ УСЛОВИЯ**

**11.1.** ИЗПЪЛНИТЕЛЯТ е задължен да спазва последователността на предвидените дейности и операции в приложените технологична схема и технологичен план към документацията.

**11.2.** Всяка обективно наложила се промяна на обема на работа се съгласува писмено с ТП ДГС Видин.

**11.3.** ИЗПЪЛНИТЕЛЯТ провежда инструктаж по изискванията за охрана на труда на лицата извършващи възложените мероприятия.

**ХІІ. ОТКРИВАНЕ НА ПРОЦЕДУРАТА**

**12.1.** Откритият конкурс ще се проведе **на 19.05.2025 г. от 11:30 часа в сградата на ТП - ДГС Видин,** гр. Видин, ул. „Пейо Яворов” № 1, ет. 4, „Технически кабинет”

Присъствието на участниците или техните пълномощници не е задължително.

**ХІII. ОТВАРЯНЕ И ОЦЕНЯВАНЕ НА ПРЕДЛОЖЕНИЯТА**

Открития конкурс се провежда на два етапа:

**13.1.** Комисията започва работа след получаване на списъка с участниците и представените оферти. Комисията проверява самоличността на участниците или на техните упълномощени представители. Когато при започване на процедурата не присъства представител на някой от участниците, подали документи за участие, комисията отваря офертата му и я разглежда в негово отсъствие. Комисията отваря офертите по реда на тяхното постъпване и проверява дали са оформени, съгласно конкурсните условия. Комисията проверява за наличието на всички изискуеми документи в Раздел VIII от настоящите условия и описва съдържанието на плика в таблица за представените документи.

**13.2.** Комисията отстранява от участие в процедурата участник:

**13.2.1.** който не е представил някой от изискуемите документи в Раздел VІІІ от настоящите условия;

**13.2.2.** за когото се установи невярно деклариране на обстоятелство по чл. 18, ал. 1, т. 3 от Наредбата;

**13.2.3.** който е представил оферта, която е непълна или не отговаря на предварително обявените условия на възложителя;

Причините за отстраняване и отстранените участници се посочват в протокол.

Не се отварят и не се разглеждат ценовите предложения на участниците, които са отстранени от по-нататъшно участие. В конкурса, комисията отваря пликове "Ценово предложение" на всички допуснати участници и съобщава всички направени предложения. Предложения, подадени в плик "Ценово предложение", които надвишават предварително обявената от възложителя начална цена, не участва в класирането.

**Участниците, направили ценови предложения с 20 или повече на сто по-благоприятни от средната стойност на направените предложения от всички участници, представят на комисията в срок два работни дни от получаването на искането за това подробна писмена обосновка за образуването й.** Съгласно чл. 22, ал. 11 от Наредбата, комисията може да приеме писмената обосновка, когато са посочени обективни обстоятелства. Когато участникът не представи в срок писмената обосновка или комисията прецени, че посочените обстоятелства не са обективни, комисията го отстранява.

Комисията оценява предложенията на участниците, съгласно критерия посочен в Раздел XIV**.** При представени две или повече ценови оферти с еднаква най-ниска цена, комисията определя класирания на първо и второ място съобразно времето на подаване на офертата.

Когато за участие в конкурсa е подадена оферта само от един участник, комисията я разглежда и в случай, че участника отговаря на условията за допускане и предложението му е изготвено в съответствие с условията на конкурса, той се обявява за изпълнител.

Комисията съставя протокол за разглеждането, оценяването и класирането на участниците, който се предава на възложителя за утвърждаване заедно с цялата документация, събрана в хода на провеждането на открития конкурс.

***Забележка:*** *Участниците, класирани на първо и на второ място, са длъжни от момента на попълването на декларацията по чл. 18, ал. 1, т. 3 от Наредбата до сключването на договора да уведомяват възложителя за всички настъпили промени в декларираните обстоятелства.*

Заседанията на комисията до изготвянето на протокола са публични.

В 3 - дневен срок от получаване на протокола на комисията възложителят го утвърждава, издава заповедта за обявяване на класирането и определяне на изпълнител или за прекратяване на процедурата, като я съобщава на заинтересованите лица по реда на чл. 61 от Административнопроцесуалния кодекс/АПК/ и я публикува на интернет страницата си. Заповедите могат да се обжалват в срока и по реда на АПК.

В 5 - дневен срок от влизането в сила на заповедта за обявяване на класирането и определяне на изпълнител или за прекратяване на процедурата, а в случай че е допуснато предварителното й изпълнение в 5 – дневен срок от издаването й, определеният за изпълнител участник следва да представи на възложителя документите по чл. 35, ал. 5 от Наредбата,посочени в Раздел XIII от настоящите условия.

**Последващи действия на комисията за проверка редовността и съответствието на представените документи по чл. 35, ал. 5, т.1, 2 и 3 от Наредбата с конкурсните условия:**

В 3 – дневен срок от изтичането на срока по чл. 23, ал. 6 от Наредбата комисия, определена от възложителя, проверява редовността и съответствието на представените документи по чл. 35, ал. 5, т. 1, 2 и 3 от Наредбата, за което се изготвя протокол. Протоколът се утвърждава от възложителя в 3 дневен срок и се публикува на интернет страницата на СЗДП ДП.

**13.3. Документите, които следва да се представят от класирания на първо място изпълнител са:**

**13.3.1.** Оригинал на документа за банкова гаранция, учредена в полза на възложителя, в случай че е избрал да представи банкова гаранция, като гаранция за изпълнение на договора. В случай, че е избрал да представи парична сума като гаранция за изпълнение на договор, внесената от него гаранция за участие служи за пълно или частично удовлетворяване на задължението му за внасяне на гаранция за изпълнение, като му се връща разликата до 5 % в случай, че има намаляване на цената спрямо началната цена за обекта.

**13.3.2.** Всички необходими документи, доказващи обстоятелствата за техническа и кадрова обезпеченост, които е декларирал, а именно:

- Има сключен договор с минимум 1 (един) лесовъд, регистриран в ИАГ за съответната дейност. Прилага се справка за актуално състояние на действащите трудови договори, издадена от НАП (важи за срок 1 месец от датата на издаване). Не се прилага, когато физическото лице, едноличния търговец или член на управителните органи на юридическото лице е лесовъд, регистриран за дейността „планиране и организация на добива на дървесина“.

- Има наети на трудови договори минимум **2 бр. лица** за извършване на добива в обекта, като 2 бр. от тях да са правоспособни мотористи на моторен трион, за което се прилагат свидетелства за правоспособност- **2 броя**.

- Има нает на трудов договор минимум **1 бр. лице шофьор** с придобита правоспособност за управление на товарен автомобил – кат. C и **1 бр.** водач с правоспособност за управление на трактор – кат. Ткт /Твк/, за което се прилага свидетелство за придобита правоспособност за управление на МПС и трактор във връзка с чл. 230, ал. 3 от ЗГ – **2 брой;**

- Заверено копие на регистрационни талони на 2 бр. БМТ, че същите са регистрирани в КТИ или Областна дирекция „Земеделие“, съгласно ЗРКЗГТ, ведно с договори за лизинг /в случай, че техниката - 2 бр. моторни са закупени на лизинг;

- В случай, че участникът е декларирал, че разполага със специализирана техника за добив на дървесина „Харвестър“, следва да представи: заверено копие на свидетелство за придобита правоспособност за работа със специализирана техника за добив – 1 брой; ведно с Заверено копие на регистрационен талон в КТИ или Областна дирекция „Земеделие“, съгласно ЗРКЗГТ и заверено копие на договор за лизинг /в случай, че техниката е закупена на лизинг.

В случай, че участникът е декларирал, че разполага със специализирана техника за извоз, товарене и подвоз на дървесина „Форвардер“: представя свидетелства за придобита правоспособност за работа със специализирана техника за извоз, товарене и подвоз – 1 брой, ведно с Заверено копие на регистрационен талон в КТИ или Областна дирекция „Земеделие“, съгласно ЗРКЗГТ и заверено копие на договор за лизинг /в случай, че техниката е закупена на лизинг.

**13.3.3.** Свидетелство за съдимост на физическото лице или лицата, който/които представляват съответния участник, съгласно Търговския закон или законодателството на държава членка на Европейския съюз, или на друга държава – страна по Споразумението за Европейското икономическо пространство, където участникът е регистриран. Същото е със срок на валидност до 6 месеца от датата на издаването му;

**13.3.4.** Заверено копие на Удостоверения по чл. 235 и чл. 241 от ЗГ.

Посочените документи следва да са валидни към датата на подписване на договора и се представят в оригинал или заверено от участника копие. При представяне на заверено копие участникът представя и оригинала за сравнение.

**ХIV. КЛАСИРАНЕ НА УЧАСТНИЦИТЕ**

Класирането на офертите ще се извършва по посочения в чл. 15а, ал.1, т.1 от Наредбата критерий: **най-ниска цена.**

*При представени две или повече ценови оферти с еднаква най-ниска цена, комисията определя класирания на първо и второ място съобразно времето на подаване на офертата.*

В случай, че всички предложени първоначално цени са по-високи от началната, конкурсът за обекта се прекратява.

Комисията не оценява и не класира предложение, което не е изготвено в съответствие с условията за провеждане на конкурса.

**Забележка: Комисията може по всяко време да проверява заявените от участниците данни, както и да изисква писмено представяне в определен срок на допълнителни доказателства за обстоятелствата, посочени в офертата.**

**Откритият конкурс се прекратява със заповед от Възложителя, когато:**

1. Не е подадена нито една оферта;

2. Офертите, подадени от участниците, не отговарят на изискванията и условията на възложителя;

3. Първият и вторият класиран участник откажат да сключат договор;

4. Отпадне необходимостта от провеждане на конкурса в резултат на съществена промяна в обстоятелствата, както и при невъзможност да се осигури финансиране за изпълнението на дейностите по причини, които възложителят не е могъл да предвиди;

5. Са установени нарушения при откриването и провеждането, които не могат да бъдат отстранени, без това да промени условията, при които е обявен открития конкурс;

6. Определеният за спечелил конкурса не представи някои от документите по декларираните обстоятелства по чл. 18, ал.1, т.3 с изключение на тези по буква „г” от Наредбата;

7. Определеният за спечелил конкурса не представи гаранция за изпълнение по договора, в случай че е избрал да бъде банкова;

**ХV. ОБЩИ ПРАВИЛА ЗА СКЛЮЧВАНЕ НА ДОГОВОР**

**15.1.** Договорът се сключва в 14 /четиринадесет/ дневен срок от влизане в сила на заповедта на директора на стопанството за определяне на изпълнител или в 14 /четиринадесет/ дневен срок от съобщаване на заповедта за определяне на изпълнител, когато е допуснато предварителното й изпълнение.

**15.2.** При неявяване или отказ на участника, определен за изпълнител, да сключи договор в посочения по-горе срок, непредставяне на документите по чл. 35, ал. 5 от Наредбата или недоказване с тях на декларираните обстоятелства възложителят определя със заповед за изпълнител участника, класиран на второ място. Ако и той откаже да сключи договор в посочения срок, възложителят прекратява процедурата.

**Договор не се сключва с участник, определен за изпълнител, който:**

**15.2.1.** в срока по чл. 23, ал. 6 от Наредбата не представи документите, доказващи обстоятелствата за техническа и кадрова обезпеченост, които е декларирал или представените документи не отговарят на условията за провеждане на процедурата.

**15.2.2.** има парични задължения към държавата, установени с влязъл в сила акт на компетентен държавен орган;

**15.2.3.** има парични задължения към СЗДП ДП - гр. Враца, установени с влязъл в сила акт на компетентен държавен орган, когато възложител е ДП.

**15.3.** Договорът включва задължително всички предложения на участника в хода на проведения открит конкурс, въз основа на които е определен за изпълнител.

**15.4.** Преди подписване на договора участникът, определен за изпълнител задължително следва да представи документи от съответните компетентни органи за удостоверяване на декларираните обстоятелства, които са описани в Раздел XIII, т. 13.3 от настоящите условия.

**15.5.** Договор не се сключва с участника, определен за изпълнител, който не представи необходимите документи по предходната т. 15.4.

***Забележка: Договор за възлагане на дейността не се сключва с участник, който не представи някой от документите по Раздел XIII, т. 13.3, като в този случай ТП ДГС Видин задържа гаранцията за участие в процедурата на участника. Възложителят сключва договор със следващият в класирането, при условие че представи изискуемите документи. Ако и той не представи изискуемите документи процедурата се прекратява и договор не се сключва.***

**ХVІ. ПРЕКРАТЯВАНЕ НА ДОГОВОР**

**16.1.** Възложителят прекратява договора с едностранно писмено волеизявление в следните случаи:

**16.1.1.** Когато по време на действието на договора, в резултат на настъпила промяна в обстоятелствата, поради която Изпълнителят не отговаря на някое от изискванията на Възложителя;

**16.1.2.** Когато по време на изпълнение на договора бъде установено, че във връзка с добива на дървесина изпълнителя е подписал декларация с невярно съдържание;

**16.2.** С изтичане срока на договора.

**16.3.** Договорът може да бъде прекратен по писмено взаимно съгласие на двете страни.

**16.4.** Други основания предвидени в договора;

**ХVІІ. ОСВОБОЖДАВАНЕ НА ГАРАНЦИИТЕ**

**17.1.** Гаранциите за участие на отстранените участници и на участниците, които не са класирани на първо или второ място се освобождават от възложителя в срок 3 работни дни след изтичането на срока за обжалване на заповедта на възложителя за определяне на изпълнител.

**17.2.** Гаранциите за участие на класираните на първо и на второ място след сключването на договора по чл. 35 от Наредбата.

**17.3.** Обжалващият заповедта на възложителя за определяне на изпълнител - в срок 5 работни дни от приключване на производството по обжалване.

**17.4.** При прекратяване на процедурата гаранциите на всички участници се освобождават в срок 3 работни дни след влизане в сила на заповедта за прекратяване.

**17.5.** Възложителят освобождава гаранциите по т. 17.1., 17.2., и 17.3., без да дължи лихви за периода, през който средствата законно са престояли при него.

17.6. Възложителят има право да задържи гаранцията за участие, когато участникът в процедурата за добив:

1. Оттегля офертата след изтичането на срока за подаването й – при открит конкурс;
2. Е определен за изпълнител, но не изпълни задължението си да сключи договор по чл. 35 от Наредбата;
3. Не представи документите по чл. 35, ал. 5 от Наредбата в определения срок.

**17.7.** Гаранцията за изпълнение на сключените договори се освобождава, при изпълнение на договорните задължения в срок 10 /десет/ работни дни след съставяне на констативни протоколи за освидетелстване на всички сечища в обекта, като при неспазване на посочения срок, възложителя дължи лихва в размер на законната лихва за всеки ден просрочие.

**17.8.** Условията и сроковете за задържане или освобождаване на гаранцията за изпълнение, както и заплащането на неустойки, се уреждат в договора.

**ХVІІІ. ОБЖАЛВАНЕ**

Заповедите за прекратяване на процедурата и за определяне на изпълнител, както и за прекратяване на процедурата се обжалват по реда и в сроковете, предвидени в Административнопроцесуалния кодекс. При наличие на разпореждане, с което се допуска предварителното им изпълнение на основание чл. 23, ал. 3 от „Наредбата” по реда и при условията на чл.60, ал. 1 от Административнопроцесуалния кодекс, изпълнението на заповедите не се спира при подадена жалба.

ХІХ. ДОПЪЛНИТЕЛНА ИНФОРМАЦИЯ

Участниците в конкурса могат да получават допълнителна информация по документацията на адреса на ТП ДГС Видин, гр. Видин 3700, ул. „Пейо Яворов“ № 1, ет. 4 лице за контакт: инж. Иглика Станева – зам.-директор, телефон 0886 646983.

#### Процедурата е разработена при спазване на основните принципи и изисквания, залегнати в Наредбата за условията и реда за възлагане изпълнението на дейности в горските територии-държавна и общинска собственост и за ползването на дървесина и недървесни горски продукти и Закона за горите.

**2025 година**

ТП ДГС ВИДИН